《水调歌头》
宋代·关注

吾乡陆永仲，博学高才。自其少时，有声场屋，今栖自鹿洞下，绝时酒，屏世事，自放尘埃之外。行将六十，而有婴儿之色，非得道者能如是乎。

凤舞龙蟠处，玉室与金堂。平生想望真镜，依约在何方。谁信许君丹灶，便与吴君遗剑，只在洞天傍。若要安心地，便是远名场。

几年来，开林麓，建山房。安眠饱馆清坐、无事可思量。洗尽人间忧患，看尽仙家风月，和气满清扬。一笑尘埃外，云水远相忘。

作者简介：宋钱塘人，字子东，号香岩居士。关景仁子。高宗绍兴五年进士。任湖州教授，与胡瑗之孙涤收集瑗遗书，得《易解中庸义》；又辑《胡先生言行录》。官至太学博士。有《关博士集》。